leo-diaconus.historia diakonos.33
ιαʹ . Ὁ δὲ βασιλεὺς , δραστήριός τε ὢν καὶ δεινὸς ἐν ἀμηχάνοις πορίσασθαι μηχανὴν , περιελθὼν καὶ καταστοχασάμενος τὸν χῶρον , ᾗπερ ἦν εὐεπιχείρητον , τῶν πύργων παραγαγὼν ἄνδρας ἀωρὶ τῶν νυκτῶν ἀνορύττειν ἠρέμα ἐνεκελεύσατο , ἀπὸ τῶν ὄχθων ἐναρξαμένους τοῦ ἐκεῖσε παραῤῥέοντος Πυράμου τοῦ ποταμοῦ , ὡς μὴ αἴσθοιντο οἱ βάρβαροι , καὶ εἰς κενὸν ἀποβῇ τὸ τοιοῦτον ἐπιχείρημα . οἱ δὲ ἀνώρυττόν τε καὶ τὸν χοῦν τῷ τοῦ ποταμοῦ ἐκφοροῦντες παρέπεμπον ῥεύματι . Ἐπεὶ δὲ τὸ ἔργον ἐξήνυστο , καὶ δύο τῶν πύργων μεταξὺ τοῦ συνδεδομένου τούτοις τειχίσματος εἰς τὸ ἀκριβὲς διάκενοι γεγόνασι , καὶ ἐκκρεμεῖς ὄντες ξύλοις ᾐώρηντο , τῷ μὴ τὴν σφῶν διαλυθῆναι οἰκοδομήν · ἄρτι τῆς ἡλιακῆς ἀκτῖνος τὴν περίγειον ὑπαυγαζούσης , κατὰ τὸ εἰθισμένον οἱ Ἀγαρηνοὶ λευχείμονες τῶν πύργων προκύψαντες , καὶ τὰ τόξα ἐντεινάμενοι , καὶ τὰς λοιπὰς παρασκευάσαντες μηχανὰς , ὕβρεσιν ἐδυσφήμουν τὸν ἄνακτα . ὁ δὲ τοῖς ὑπογείοις ἐρείσμασι τῶν πύργων ἐνιέναι πῦρ διακελευσάμενος , αὐτὸς ἐς τὸ ἀκριβὲς καθωπλισμένος , ἐπῄει διατάττων τὰς φάλαγγας . ῥᾳδίως δὲ τῶν στηριγμάτων κατακαέντων , ὅσον ἐκκρεμὲς ἦν τοῦ τείχους καὶ ὑπόκενον , κατασεισθὲν εἰς γῆν κατεφέρετο , συγκατασπᾶσαν καὶ τοὺς ἐπιβεβηκότας αὐτῷ τῶν Ἀγαρηνῶν , ὧν οἱ πλείους συντριβέντες αὐθωρὸν διαπεφωνήκασιν · οἱ δὲ , ζωγρίαι πρὸς τῶν Ρωμαίων ληφθέντες , τὴν κατασχοῦσαν σφᾶς ἀπωδύροντο τύχην . ὁ δὲ αὐτοκράτωρ , ἐπεὶ τὸ τεῖχος ἐριπωθὲν πάροδον τοῖς βουλομένοις παρείχετο , πανσυδὶ τῇ Μοψουεστίᾳ προσεπιβὰς ταύτην ἠνδραποδίσατο , καὶ τοὺς παραλειφθέντας βαρβάρους δουλείᾳ παρέπεμψεν . αὐτὸς δὲ τὰ κάλλιστα τῆς λείας ὑπεξελὼν , καὶ τῷ βασιλικῷ ταμείῳ προσαναθεὶς , τὸν στρατὸν ἐκ τῆς ἁρπαγῆς τοῦ ἄστεος ἀνακαλεσάμενος , ἐπεὶ ὁ ἥλιος τὸν τοξότην παρελαύνων μετέβαινε πρὸς τὸν αἰγοκέρωτα , καὶ τὸ τοῦ χειμῶνος δεινὸν ἐπετείνετο , ἐκεῖθεν διαναστὰς ἐπὶ τὴν Ρωμαϊκὴν ἐπικράτειαν ἀνήλαυνε . καὶ τῆς Καππαδοκῶν ἐπιβὰς τὴν πληθὺν , ὡς εἰκὸς , φιλοφρονησάμενος ἐκέλευσεν ἐπὶ τὰ οἴκοι παλινδρομεῖν , μεμνῆσθαί τε αὖθις τῆς πρὸς αὑτὸν ἐπανόδου τοῦ ἦρος προκύπτοντος , τὰς πανοπλίας ἐπισκευασαμένους , παραθηξαμένους τε τὰ ξίφη , καὶ τῶν ἵππων ἐπιμελησαμένους ὡς μάλιστα . οὕτως μὲν ἡ πληθὺς πρὸς οἶκον ἐχώρει . αὐτὸς δὲ ἅμα τοῖς ὑπολειφθεῖσιν αὐτοῦ τε διεχείμαζε , καὶ τὰ ἐς τὸν πόλεμον ἐξηρτύετο .
Lemmas: ἰά . ὁ δέ βασιλεύς , δραστήριος τε εἰμί καί δεινός ἐν ἀμήχανος πορίζω μηχανή , περιέρχομαι καί καταστοχάζομαι ὁ χῶρος , ὅσπερ εἰμί εὐεπιχείρητος , ὁ πύργος παράγω ἀνήρ ἀωρί ὁ νύξ ἀνορύσσω ἠρέμα ἐγκελεύω , ἀπό ὁ ὄχθος ἐνάρχομαι ὁ ἐκεῖσε παραρρέω Πύραμος ὁ ποταμός , ὡς μή αἰσθάνομαι ὁ βάρβαρος , καί εἰς κενός ἀποβαίνω ὁ τοιοῦτος ἐπιχείρημα . ὁ δέ ἀνώρυττόν τε καί ὁ χόω ὁ ὁ ποταμός ἐκφορέω παραπέμπω ῥεῦμα . ἐπεί δέ ὁ ἔργον ἐξανύω , καί δύο ὁ πύργος μεταξύ ὁ συνδέω οὗτος τείχισμα εἰς ὁ ἀκριβής διάκενος γίγνομαι , καί ἐκκρεμής εἰμί ξύλον αἰωρέω , ὁ μή ὁ σφεῖς διαλύω οἰκοδομή · ἄρτι ὁ ἡλιακός ἀκτίς ὁ περίγειον ὑπαυγάζω , κατά ὁ ἐθίζω ὁ Ἀγαρηνός λευχείμων ὁ πύργος προκύπτω , καί ὁ τόξον ἐντείνω , καί ὁ λοιπάς παρασκευάζω μηχανή , ὕβρις δυσφημέω ὁ ἄναξ . ὁ δέ ὁ ὑπόγειος ἔρεισμα ὁ πύργος ἐνίημι πῦρ διακελεύομαι , αὐτός εἰς ὁ ἀκριβής καθοπλίζω , ἔπειμι διατάσσω ὁ φάλαγξ . ῥᾳδίως δέ ὁ στήριγμα κατακαίω , ὅσος ἐκκρεμής εἰμί ὁ τεῖχος καί ὑπόκενος , κατασείω εἰς γῆ καταφέρω , συγκατασπάω καί ὁ ἐπιβαίνω αὐτός ὁ Ἀγαρηνός , ὅς ὁ πλείων συντρίβω αὐθωρός διαφωνέω · ὁ δέ , ζωγρίας πρός ὁ Ῥωμαῖος λαμβάνω , ὁ κατέχω σφεῖς ἀποδύρομαι Τύχη . ὁ δέ αὐτοκράτωρ , ἐπεί ὁ τεῖχος ἐρείπω πάροδος ὁ βούλομαι παρέχω , πανσυδί ὁ Μοψουεστία προσεπιβαίνω οὗτος ἀνδραποδίζω , καί ὁ παραλείπω βάρβαρος δουλεία παραπέμπω . αὐτός δέ ὁ καλῶς ὁ λεῖος ὑπεξαιρέω , καί ὁ βασιλικός ταμεῖον προσανατίθημι , ὁ στρατός ἐκ ὁ ἁρπαγεύς ὁ Ἄστυ ἀνακαλέω , ἐπεί ὁ ἥλιος ὁ τοξότης παρελαύνω μεταβαίνω πρός ὁ αἰγόκερως , καί ὁ ὁ χειμών δεινός ἐπιτείνω , ἐκεῖθεν διανίσταμαι ἐπί ὁ Ρωμαϊκός ἐπικράτεια ἀνελαύνω . καί ὁ Καππαδόκαι ἐπιβαίνω ὁ πληθύς , ὡς εἰκός , φιλοφρονέομαι κελεύω ἐπί ὁ οἴκοι παλινδρομέω , μιμνήσκω τε αὖθις ὁ πρός ἑαυτοῦ ἐπάνοδος ὁ ἔαρ προκύπτων , ὁ πανοπλία ἐπισκευάζω , παρατίθημι τε ὁ ξίφος , καί ὁ ἵππος ἐπιμελέομαι ὡς μάλιστα . οὕτως μέν ὁ πληθύς πρός οἶκος χωρέω . αὐτός δέ ἅμα ὁ ὑπολείπω αὐτός τε διαχειμάζω , καί ὁ εἰς ὁ πόλεμος ἐξαρτύω .